Amplats ly reuseverlies | Nuus24
Johannesburg – Anglo American Platinum, die wêreld se grootste leweraar van edelmetaal, het Maandag aangekondig dat hy 'n jaarverlies van R6,3 miljard gely het."Uit 'n bedryfsoogpunt was 2012 'n moeilike jaar vir Anglo American Platinum en die platinumbedryf as geheel," het Chris Griffith, uitvoerende hoof, in 'n verklaring gesê.Die verlies verteenwoordig 'n afswaai van 180%, ná 'n wins van R7,9 miljard in 2011.Die groep het 'n wesensverlies per aandeel van 562c vir die jaar tot einde Desember gely, vergeleke met 'n wins van 1 365c in die vorige jaar. "Dit was hoofsaaklik weens laer verkoopsvolumes, die impak van hoër mynwese-inflasie op uitgawes en laer metaalpryse."'n Staking by sy Rustenburg-bedrywighede, wat meer as twee maande geduur het, het Amplats 306 000 fynonse platinum laat inboet.Dié staking het die maatskappy se uitset vir die jaar met 8% laat daal.– Volg Nuus24 op Twitter.
Lees meer oor: amplats | stakings | mynwese VOLGENDE OP NUUS24X